Komission asetus (EY) N:o 1424/95, annettu 23 päivänä kesäkuuta 1995, Bosnia-Hertsegovinan, Kroatian ja Slovenian tasavalloista sekä entisen Jugoslavian tasavallasta Makedoniasta peräisin olevien tiettyjen naudanliha-alan tuotteiden tuontia koskevien erityisjärjestelyjen väliaikaisesta mukauttamisesta Uruguayn kierroksen neuvotteluissa tehdyn maataloussopimuksen täytäntöönpanoa varten



Virallinen lehti nro L 141 , 24/06/1995 s. 0019 - 0021



KOMISSION ASETUS (EY) N:o 1424/95, annettu 23 päivänä kesäkuuta 1995, Bosnia-Hertsegovinan, Kroatian ja Slovenian tasavalloista sekä entisen Jugoslavian tasavallasta Makedoniasta peräisin olevien tiettyjen naudanliha-alan tuotteiden tuontia koskevien erityisjärjestelyjen väliaikaisesta mukauttamisesta Uruguayn kierroksen neuvotteluissa tehdyn maataloussopimuksen täytäntöönpanoa varten EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Uruguayn kierroksen monenvälisten kauppaneuvottelujen yhteydessä tehtyjen sopimusten täytäntöön panemiseksi tarvittavista maatalousalan mukautuksista ja siirtymätoimenpiteistä 22 päivänä joulukuuta annetun neuvoston asetuksen (EY) N:o 3290/94 (1), ja erityisesti sen 3 artiklan 1 kohdan, sekä katsoo, että Uruguayn kierroksen maataloussopimuksen seurauksena muuttuvat maksut korvataan kiinteillä tulleilla 1 päivästä heinäkuuta 1995; sen vuoksi olisi kumottava kyseisestä päivästä alkaen tiettyihin Sveitsistä peräisin oleviin tuotteisiin sovellettava tuontia koskeva sääntely, jossa määrätään, ottaen huomioon Sveitsissä todettu täysikasvuisten nautojen markkinoiden hintataso, maksusta vapauttamisesta; siihen asti, kun Sveitsin kanssa tehdään uusi järjestely, on kuitenkin tarpeen säilyttää tälle maalle myönnetty etuuskohtelu; sen vuoksi olisi toteutettava siirtymätoimenpide kyseisten tuotteiden tuonnin vapauttamiseksi yhteisessä tullitariffissa vahvistettujen tullien erityisten määrien maksamisesta; tämän vuoksi olisi kumottava asetus (ETY) N:o 586/77 (2), viimeksi muutettuna asetuksella (ETY) N:o 3661/92 (3) ja asetuksella (ETY) N:o 611/74 (4), viimeksi muutettuna asetuksella (EY) N:o 3246/94 (5), Bosnia-Hertsegovinasta, Kroatiasta, Sloveniasta ja entisestä Jugoslavian tasavallasta Makedoniasta peräisin olevien tuotteiden tuontiin yhteisössä sovellettavasta menettelystä 22 päivänä joulukuuta 1994 annetussa neuvoston asetuksen (EY) N:o 3355/94 (6) 7 artiklassa säädetään tiettyjen naudanliha-alan tuotteiden yhteisöön tuontiin sovellettavan maksun alentamisesta; kiinteiden tullien käyttöönotto 1 päivästä heinäkuuta 1995 edellyttää myös erityistoimenpidettä, jolla määrätään mainituista maista peräisin oleville tuotteille yhteisessä tullitariffissa vahvistettujen tullien erityisten määrien alentamisesta, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Yhteisessä tullitariffissa vahvistettujen tullien erityisiä määriä ei sovelleta liitteessä lueteltuihin Sveitsistä peräisin oleviin tuotteisiin, joihin on liitetty asiakirja, joka todistaa Sveitsin alkuperämaaksi. 2. Yhteisessä tullitariffissa vahvistettujen tullien erityisiä määriä vähennetään 80 prosentilla liitteessä lueteltujen Bosnia-Hertsegovinasta, Kroatiasta, Sloveniasta ja entisestä Jugoslavian tasavallasta Makedoniasta peräisin olevien tuotteiden osalta. Tätä vähennystä sovelletaan ainoastaan komission asetuksen (EY) N:o 207/95 (7) säännöksiä vastaaviin tuotteisiin. 2 artikla Kumotaan asetukset (ETY) N:o 586/77 ja (ETY) N:o 611/77. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Edellä 1 artiklaa sovelletaan 30 päivään kesäkuuta 1996 asti. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 349, 31.12.1994, s. 105 (2) EYVL N:o L 75, 23.3.1977, s. 10 (3) EYVL N:o L 370, 19.12.1992, s. 16 (4) EYVL N:o L 77, 25.3.1977, s. 14 (5) EYVL N:o L 338, 28.12.1994, s. 70 (6) EYVL N:o L 353, 31.12.1994, s. 1 (7) EYVL N:o L 25, 2.2.1995, s. 2 LIITE >TAULUKON PAIKKA>